Claude Wathey

Albert Claudius (Claude) Wathey (☆ 24 di yüli 1926 na Philipsburg – † 9 di yanüari 1998 na Sint Maarten), tambe konosí komo e "Ole Man", tabata un empresario i polítiko prominente di Sint Maarten. El a domina polítika na e isla durante 45 aña. Wathey:constante factor in de politiek, Amigoe (9 di aprel 1994) 

 Biografia 
Claude Wathey a nase dia 24 di yüli 1926 na Philipsburg komo yu di Mavis i Cyrus Wilberforce Wathey, negosiante i direktor di Windward island Bank Ltd. E famia Wathey ta bin di un famia caribense antiguo di orígen belga, prosedente di e siudat di Tongeren. El a bishita St.Joseph School na Frontstreet i despues a sigui varios kurso den maneho di empresa i hoteleria.A short biographical data of Claude Wathey, Amigoe (30 di yüni 1986)

Na 1950 Wathey a drenta polítika komo miembro di partido NVP. E 'grupo di Wathey' ta gana elekshon na 1951, opteniendo kuater di e sinku asiento ku tabata pertenesé na Sint Maarten den Konseho Insular di Islariba. Pa 31 aña konsekutivo, di 9 di yüli 1951 te yüli 1982, Wathey tabata miembro di Konseho Insular i a fungi tambe komo lider di frakshon. El a okupa e funshon di diputado di Kolegio Ehekutivo di 1951 te 1962 i di 1979 te 1982. E tabata miembro di Parlamento di Antia Hulandes pa Islariba di 1962 te 1977 i di 1982 (elegí ku voto preferensial) te su retiro na 1990.[{nl} 

Huntu ku Clem Labega, e tabata fundadó di Partido Demokrátiko di Sint Maarten (Democratic Party Sint Maarten of DP Sint Maarten) na yüli 1954. Foi su inisio te 1992 el a liderá e partido ganando elekshon tra'i otro desde 1955. Te 1990 e partido tabata e úniko partido di Sint Maarten ku representashon den parlamento antiano.

Komo e tabata su deseo pa Islariba ta representa den Konseho di minister di Antia Hulandes Wathey a nominá Jackie Voges komo minister di Tráfiko i Transportashon den gabinete Evertsz na 1973. Na 1984 e tabata informadó i formadó di e promé gabinete Liberia-Peters i na fin di 1985 e tabata formador, huntu ku Don Martina, di e di kuater gabinete Martina. Regeer-accoord reeds afgerond, Amigoe (21 di desèmber 1985) El a forma parti di diferente komishon i a partisipa den e konferensianan di Mesa Rondo. Wathey tabata dediká na hasi Sint Maarten polítikamente independiente, pero despues a keda sentensiá pa perhurio.Wathey krijgt 18 maanden, Amigoe (8 di yüli 1994) Hopi habitante di Sint Maarten a haya su sentensia un akto inhusto di su rivalnan na Kòrsou i Hulanda pa kibra su monopolio den polítika di Sint Maarten. Apesar di esaki el a keda un figura popular i kontroversial, hasta te despues di su morto. 

Wathey a pasa su último añanan na Sint Maarten i a fayesé na 1998 na edat di 71 aña a kousa di problemanan di kurason.Wathey wekte Sint Maarten tot leven, De Volkskrant, 12 di yanüari 1998. Archivá 18 di aprel 2019.

 Distinshon 
Na 1964 e pier nobo na Pointe Blanche a haya su nòmber, A.C. Wathey-pier. E nòmber aki a kambia pa  Dr. A.C. Wathey Cruise & Cargo Facilities, despues ku na 2007 e waf di Sint Maarten a keda transforma pa akomoda barkonan krusero grandi.thumb|left|250px|Estatua di Claude Wathey na Philipsburg dilanti di e terminal krusero. Na 1984 Wathey a risibí e título "doktor honoris causa" den lei di Universidat di Santa Maria na Venezuela.

Na 1959 Wathey a keda nombrá Kabayero (Ridder) den Orden di Oranje-Nassau, na 1971 promové pa Ofisial (Officier) den e mesun orden i na 1976, na okashon di su 25 aniversario komo miembro di Konseho Insular di Islariba, el a wòrdu promové pa Kabayero (Ridder) den Orden di Leon Hulandes. Lintjesregen '59 over Suriname en de Nederlandse Antillen, Amigoe (29 di aprel 1959) Wathey gehuldigd, Amigoe (2 di yüli 1976) E kondekorashonnan real hulandes aki Wathey a debolbé na 1993 komo protesta kontra su aresto. Beledigde Wathey geeft lintjes terug, Algemeen Dagblad (2 di novèmber 1993) 

Category:Polítiko di Sint Maarten
Category:Hende